ՏԵՂԵԿԱՆՔ-ՀԻՄՆԱՎՈՐՈՒՄ

 « ՄԵՂՐԻ ՀԱՄԱՅՆՔԻ 2017-2021 ԹՎԱԿԱՆՆԵՐԻ ՍՈՑԻԱԼ-ՏՆՏԵՍԱԿԱՆ ԶԱՐԳԱՑՄԱՆ ՀՆԳԱՄՅԱ ԾՐԱԳՐՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ  ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ

Սույն որոշման ընդունումը պայմանավորված է 2017 թվականի ընթացքում Մեղրի համայնքի սոցիալ-տնտեսական իրավիճակի վերլուծության և առկա խնդիրների վերանայման արդյունքներով:

Կանաչապատ տարածքների ընդլայման և ճանապարհային ենթակառուցվածքների պահպանման ուղղությամբ մեծ կարևորություն են ստանում Վանք-Կալեր կամուրջի վերակառուցումը և Ագարակ քաղաքում զբոսայգու հիմնումը: Կամուրջի կառուցման արդյունքում զգալիորեն կնվազեն գյուղերում գործունեության ծավալող տնտեսվորողների դժվարությունները՝ կապված երթևեկության հետ, իսկ Ագարակ քաղաքում զբոսայգու հիմնումը կարևորվում էքաղաքային կյանքի աշխուժացման և ժամանցի նոր հնարավորությունների ստեղծման տեսանկյունից:

«Կարճևան գյուղի մանկապարտեզի վերանորոգում» և «Լեհվազ գյուղի մանկապարտեզի վերանորոգում» ծրագրերում կատարված փոփոխությունները միտում ունեն բարձրացնել ծրագրի իրականացման ծախսարդյունավետությունը: Ամբուլատորիաների հիմքի վրա մանկապարտեզների կառուցումը կլինի պակաս ծախսատար, քան մանկապարտեզների ներկայիս շենքերի վերանորոգումն է: Բացի այդ ամբուլատորիաների շենքերն ավելի նոր են (14 տարվա վաղեմության ) և երկարատև պահպանման առումով առավել հուսալի:

Հաշվի առնելով Լեհվազ գյուղի դպրոցում ջեռուցման համակարգի բացակայությունը և դրանով պայմանավորված՝ կրթության կազմակերպման գործընթացում առաջացող դժվարությունները, անհրաժեշտ է համարվել սահմանել այն որպես համայնքի կամավոր խնդիր և միջոցներ ձեռնարկել դրա լուծման ուղղությամբ:

Սույն որոշման մեջ մատնանշված ծրագրերի հաստատման արդյունքում ակնկալվում է պետական բյուջեից նպատակային հատկացումների տրամադրում և Մեղրի համայնքի բյուջեում մուտքերի էական ավելացում:Ավելացումների չափը կախված կլինի համապատասխան միջգերատեսչական հանձնաժողովի կողմից ծրագրային հայտերի գնահատման արդյունքներից:

ՀԱՄԱՅՆՔԻ ՂԵԿԱՎԱՐ՝ Մ. ԶԱՔԱՐՅԱՆ